Kitöltési útmutató

„Az Európai Mezőgazdasági Garancia Alapból nyújtott közvetlen termelői és agrárpiaci támogatások” című táblához

A mellékelt adattábla célja, hogy pontos képet kapjunk a magyar költségvetésen kívüli, az Európai Unió költségvetése által finanszírozott mezőgazdasági támogatások összegéről, valamint azok – a magyarországi Kifizető Ügynökség közreműködésével történő – tárgyévi felhasználásáról.

**A táblázat kitöltése:**

* A táblázatban be kell mutatni a tervezett, illetve a ténylegesen kifizetett támogatások összegét.
* A teljesülés oszlopban a Kincstári Egységes Számláról (KESZ) megelőlegezett, a kedvezményezetteknek ténylegesen kifizetett összeget kell bemutatni.
* A „Közvetlen termelői támogatások” esetében a KESZ megelőlegezés összegét meg kell bontani tárgyévi és tárgyévet megelőző évi időszak jogalapjai alapján kifizetett összegekre.
* A „Közvetlen termelői támogatásokat” meg kell bontani Alaptámogatásra (SAPS) és Termeléshez kötött támogatásra.
* Az „Agrárpiaci támogatásokon” belül az „Egyes állatbetegségek megelőzésének és felszámolásának támogatása” jogcímen kifizetett uniós támogatásokat is be kell mutatni.

A fentiek alapján elkészített beszámolót a Pénzügyminisztérium EU Költségvetési Kapcsolatok Főosztályához 1 példányban kinyomtatva és elektronikus formában kell beküldeni.

Kitöltési útmutató

„Kohéziós operatív programok kötelezettségvállalási keretelőirányzatának és pénzügyi teljesülésének alakulása” című táblához

A mellékelt adattábla célja, hogy pontos képet lehessen kapni a kohéziós operatív programok terhére, **az irányító hatóságok által** 2022. december 31-ig vállalt kötelezettségekről, illetve azok pénzügyi teljesüléséről.

**A táblázat kitöltése:**

* **A „Kötelezettségvállalási állomány tárgyévet megelőző év végéig” Feliratú oszlopcsoportba az adatokat előre megadtuk, ott csak a központi költségvetési forrást kell megbontani társfinanszírozásra és egyéb költségvetési forrásra. Az egyéb költségvetési forrás tartalma minden olyan kötelezettséget, amelyet a központi költségvetésnek kell állni a kötelező társfinanszírozáson felül (pl. ÁFA, költségnövekmény stb.).**
* A „Kumulált kötelezettségvállalási állomány tárgyév végéig” oszlopcsoport oszlopai a programozási időszak kezdetétől 2022. december 31-ig terjedő időszakban vállalt kötelezettségek összegeit tartalmazzák. Az „EU forrás m€” oszlop csak és kizárólag a kötelezettségek uniós részét tartalmazza, **millió euróban**, míg a többi oszlop értéke millió forintban értendő.
* **A kötelezettségvállalások nem tartalmazzák a kedvezményezettek önerejét, azonban a többlet-kötelezettségvállalásokat igen!**

A „2022. december 31-ig kötelezettségvállalási állományból pénzügyileg teljesült (kifizetés)” oszlopok a programozási időszak kezdete **és 2022. december 31 között** vállalt kötelezettségekből az **ugyan ezen időszak alatt** **összesen** kifizetett támogatásokat tartalmazza, millió forintban.

**Szöveges értékelés:**

A fejezetnek be kell számolnia arról, hogy sor került-e előirányzat átcsoportosításra a kötelezettségvállalási keretelőirányzatok között, illetve történt-e többlet-kötelezettségvállalás, és ha igen, akkor mely jogszabályi rendelkezés alapján, mely program érdekében és mekkora összegben.

A fentiek alapján elkészített beszámolókat a Pénzügyminisztérium EU Költségvetési Kapcsolatok Főosztályához 1 példányban kinyomtatva és elektronikus formátumban kell beküldeni.

Azon tételek esetében, ahol devizában kifejezett összeg nem áll rendelkezésre, eltérő szabályozás hiányában, a devizára való átváltáshoz javasoljuk az MNB 2022. évre érvényes éves átlagos devizaárfolyamainak használatát.

Éves átlagos devizaárfolyamok forintban

|  |  |  |
| --- | --- | --- |
| Deviza | Svájci frank | Euro |
| 2022 | 390,30 | 391,33 |

Kitöltési útmutató

„A Helyreállítási és Ellenállóképességi Eszköz kötelezettségvállalási keretelőirányzatának és pénzügyi teljesülésének alakulása komponensenkénti bontásban” című táblához

A mellékelt adattábla célja, hogy pontos képet lehessen kapni a Helyreállítási és Ellenállóképességi Eszköz program terhére, **a nemzeti hatóság által** 2022. december 31-ig vállalt kötelezettségekről, illetve azok pénzügyi teljesüléséről.

**A táblázat kitöltése:**

* A „a-d” oszlopok értékei 2022. december 31-ig vállalt kötelezettségek összegeit tartalmazzák. Ezen belül az „a” oszlop csak és kizárólag a kötelezettségek uniós részét tartalmazza, **millió euróban**, míg a többi oszlop értéke millió forintban értendő.
* **A kötelezettségvállalások nem tartalmazzák a kedvezményezettek önerejét!**
* Az „e-g” oszlopok a programozási időszak kezdete **és 2022. december 31 között** vállalt kötelezettségekből az **ugyan ezen időszak alatt** **összesen** kifizetett támogatásokat tartalmazza, millió forintban.

**Szöveges értékelés:**

A fejezetnek be kell számolnia arról, hogy történt-e többlet-kötelezettségvállalás, és ha igen, akkor mely jogszabályi rendelkezés alapján, mely program érdekében és mekkora összegben.

A fentiek alapján elkészített beszámolókat a Pénzügyminisztérium EU Költségvetési Kapcsolatok Főosztályához 1 példányban kinyomtatva és elektronikus formátumban kell beküldeni.

Azon tételek esetében, ahol devizában kifejezett összeg nem áll rendelkezésre, eltérő szabályozás hiányában, a devizára való átváltáshoz javasoljuk az MNB 2022. évre érvényes éves átlagos devizaárfolyamainak használatát.

Éves átlagos devizaárfolyamok forintban.

|  |  |  |
| --- | --- | --- |
| Deviza | Svájci frank | Euro |
| 2022 | 390,30 | 391,33 |

**Kitöltési útmutató**

**„A CEF projektek kötelezettségvállalási keretelőirányzatának és pénzügyi teljesülésének alakulása” című táblához**

A mellékelt adattábla célja, hogy pontos képet lehessen kapni a CEF program terhére 2022. december 31-ig vállalt kötelezettségekről.

**A táblázat kitöltése:**

* A táblázatban be kell mutatni projektenként (programozási időszaktól függetlenül), hogy a Kormány által jóváhagyott kötelezettségvállalási keretből (b-e oszlop) mekkora összeg került lekötésre 2022. december 31-ig (f‑i oszlop). A lekötött összeg meghatározásánál a 2022. december 31-ig megkötött szerződéseket kell figyelembe venni.
* A pénzügyi teljesülés összegének (j-m oszlop) meghatározásánál a 2022. december 31-i kötelezettségvállalási állományból teljesített kifizetést kell számszerűsíteni, összhangban a Kincstár rendszeres adatszolgáltatásával.
* A tárgyévi pénzügyi teljesülés (n-q oszlop) kitöltésekor a tárgyévben kifizetett összegeket kell számba venni.
* A táblázat fejlécének elnevezéseit az alábbiak szerint kell értelmezni:
  + A kötelezettségvállalási keret: a támogatást jóváhagyó Korm. határozatban szereplő összegek:
    - EU forrás: az uniós által a CEF források terhére biztosított támogatás nettó összege.
    - EU-s forrás társfinanszírozása: az EU-s forráshoz kapcsolódó, elszámolható költségeket fedező nemzeti társfinanszírozás (központi költségvetés, önerő)
    - Nemzeti támogatás: a projektek keretében felmerülő, de el nem számolható költségek összege (pl. áfa).

A táblázat az újabb kötelezettségvállalásokkal értelemszerűen bővítendő.

A pénzügyileg már lezárt, elszámolt programokat a táblázatban nem kell feltüntetni

**Szöveges értékelés:**

A fejezetnek be kell számolnia arról, hogy történt-e többlet-kötelezettségvállalás, és ha igen, akkor mely jogszabályi rendelkezés alapján, mely program érdekében és mekkora összegben.

A fentiek alapján elkészített beszámolókat a Pénzügyminisztérium EU Költségvetési Kapcsolatok Főosztályához 1 példányban kinyomtatva és elektronikus formátumban kell beküldeni.

Azon tételek esetében, ahol devizában kifejezett összeg nem áll rendelkezésre, eltérő szabályozás hiányában, a devizára való átváltáshoz javasoljuk az MNB 2022. évre érvényes éves átlagos devizaárfolyamainak használatát.

Éves átlagos devizaárfolyamok forintban

|  |  |  |
| --- | --- | --- |
| Deviza | Svájci frank | Euro |
| 2022 | 390,30 | 391,33 |

**Kitöltési útmutató**

„Agrár és halászati programok kötelezettségvállalási keretelőirányzatának és pénzügyi teljesülésének alakulása intézkedés szerinti bontásban” című táblához

A mellékelt adattábla célja, hogy pontos képet lehessen kapni a Vidékfejlesztési Program, valamint a Magyar Halgazdálkodási Operatív Program terhére **az irányító hatóság által** 2022. december 31‑ig vállalt kötelezettségekről.

**A táblázat kitöltése:**

* A táblázatban intézkedéskódonként kell bemutatni a tárgyév végéig tett kumulált kötelezettségvállalások összegét.
* A kötelezettségvállalás összegének meghatározásánál figyelembe kell venni a már megkötött támogatási szerződéseket, és azon összegeket is, amelyek odaítéléséről 2022. december 31‑ig támogatási döntés született.
* A pénzügyi teljesülés összegének meghatározásánál a 2022. december 31-i kötelezettségvállalási állományból teljesített **nettó kifizetést** kell számszerűsíteni.
* A pénzügyi adatokat euróban szükséges megadni.

**Szöveges értékelés:**

A fejezetnek be kell számolnia arról, hogy történt-e többlet-kötelezettségvállalás, és ha igen, akkor mely jogszabályi rendelkezés alapján, mely program érdekében és mekkora összegben.

A fentiek alapján elkészített beszámolókat a Pénzügyminisztérium EU Költségvetési Kapcsolatok Főosztályához 1 példányban kinyomtatva és elektronikus formátumban kell beküldeni.

Azon tételek esetében, ahol devizában kifejezett összeg nem áll rendelkezésre, eltérő szabályozás hiányában, a devizára való átváltáshoz javasoljuk az MNB 2021. évre érvényes éves átlagos devizaárfolyamainak használatát.

Éves átlagos devizaárfolyamok forintban

|  |  |  |
| --- | --- | --- |
| Deviza | Svájci frank | Euro |
| 2022 | 390,30 | 391,33 |

**Kitöltési útmutató**

**„Az Egyéb uniós programok kötelezettségvállalási keretelőirányzatának és pénzügyi teljesülésének alakulása” című táblához**

A mellékelt adattábla célja, hogy pontos képet lehessen kapni a Belügyi Alapok, valamint a Svájci-Magyar Együttműködési Program II. forrásaiból rendelkezésre álló összegek terhére **a felelős, ill. nemzeti hatóság által** 2022. december 31-ig vállalt kötelezettségekről.

**A táblázat kitöltése:**

* A táblázatban intézkedéskódonként kell bemutatni a tárgyév végéig tett kumulált kötelezettségvállalások összegét
* A kötelezettségvállalás összegének meghatározásánál figyelembe kell venni a már megkötött támogatási szerződéseket, és azon összegeket is, amelyek odaítéléséről 2022. december 31-ig támogatási döntés született.
* A pénzügyi teljesülés összegének meghatározásánál a 2022. december 31-i kötelezettségvállalási állományból teljesített nettó kifizetést kell számszerűsíteni.
* A pénzügyi adatokat euróban szükséges megadni.
* „Kötelezettségvállalási keret” oszlopban az évközi módosításokkal emelt vagy csökkentett kereteket kell bemutatni.

**Szöveges értékelés:**

A fejezetnek be kell számolnia arról, hogy sor került-e előirányzat átcsoportosításra a kötelezettségvállalási keretelőirányzatok között, illetve történt-e többlet-kötelezettségvállalás, és ha igen, akkor mely jogszabályi rendelkezés alapján, mely program érdekében és mekkora összegben.

A fentiek alapján elkészített beszámolókat a Pénzügyminisztérium EU Költségvetési Kapcsolatok Főosztályához 1 példányban kinyomtatva és elektronikus formátumban kell beküldeni.

Azon tételek esetében, ahol devizában kifejezett összeg nem áll rendelkezésre, eltérő szabályozás hiányában, a devizára való átváltáshoz javasoljuk az MNB 2022. évre érvényes éves átlagos devizaárfolyamainak használatát.

Éves átlagos devizaárfolyamok forintban

|  |  |  |
| --- | --- | --- |
| Deviza | Svájci frank | Euro |
| 2022 | 390,30 | 391,33 |